<classify> Waziri Mkuu Kassim Majaliwa amenusa harufu ya usadi katika mradi wa ujenzi wa uzio wa Makaburi ya Kola.Eneo hilo ndiko walipozikwa watu 104 waliofariki dunia hivi karibuni, kutokana na ajali ya kupinduka na kulipuka kwa lori la mafuta katika eneo la Msamvu. Kufuatia kubaini kutengwa kwa kiwango kikubwa cha fedha, Waziri Mkuu amemwagiza Mkuu wa Mkoa wa Morogoro, Dk Stephen Kebwe kusimamisha ujenzi huo hadi pake watakapopunguza gharama za ujenzi huo kutoka Sh milioni 30 za sasa hadi kufikia chini ya Sh milioni 10. Waziri Mkuu alitoa agizo hilo juzi kwenye mkutano wake na wananchi wa Tarafa ya Mvuha Halmashauri ya Wilaya ya Morogoro wakati akihitimisha ziara yake ya siku tano mkoani Morogoro. Ajali ya moto ilito- kana na kulipuka kwa lori la mafuta eneo la Msamvu, Agosti 10, mwaka huu na kusababisha vifo vya watu 104. Vifo hivyo vilitokea eneo la tukio, katika Hospitali ya Rufaa ya Mkoa wa Morogoro na Hospitali ya Taifa ya Muhimbili MNH. Nimeliona hilo wakati na nasomewa taarifa kuhusu ujenzi wa uzio kwa wen- zetu waliotutangulia mbele ya haki kwa ajali ya moto. Nimesitisha huo ujenzi kama hamtabadilisha BOQ makadirio ya gharama za ujenzi. Kujenga ukuta tu shilingi mil- ioni 30... haikubaliki. Kujenga ukuta wa makaburi wala hakuhitaji kufunika kama uwanja wa mpira, unaweza kujenga kwa kutumia senyenge kwa kuwa eneo hilo lengo kubwa ni kutaka waliozikwa watambu- like.Tumesema hawa wenzetu lazima watambulike, ni eneo dogo la makaburi na si eneo kubwa, halifikii hata nusu ekari na gharama zake haziwezi kufikia kiasi cha shilingi milioni 30, alisema. Alionya kuwa Kama mtashindwa kujenga uzio huu chini ya shilingi milioni 10 bora muache...kama mmeshindwa acheni... nasikia BOQ imeandaliwa na wahandisi wa Halmashauri ya Manispaa, wao kama hawawezi acheni, alionya Waziri Mkuu. Waziri Mkuu alitoa mfano wa ukuta uliojengwa kuzunguka makaburi walikozikwa watu waliokufa kwa ajali ya kuzama kwa Kivuko cha Mv Nyer- ere eneo la Ukerewe, kuwa gharama zake hazikufikia kama zilizowekwa ka- tika Makaburi hayo ya Kola. Alimtaka Mkuu wa Wilaya ya Morogoro, Regina Chonjo kusimamia jambo hilo. Katika taarifa yake kwa Waziri Mkuu, Dk Kebwe alisema baada ya ajali hiyo kutokea, uongozi wa Mkoa ulipokea michango mbalimbali iliyofikia Sh milioni 55.8 hadi sasa na tayari Sh milioni 9.5 zimetumika. Dk Kebwe alisema kufuatia agizo la Waziri Mkuu la kujenga uzio na Mnara katika eneo la makaburi walipolazwa marehemu hao, kazi ya kuandaa michoro ya ujenzi ya uzio na mnara imekamilika, ambapo gharama za ujenzi zimekadiriwa kuwa Sh 33,142,330. Mkuu huyo wa Mkoa katika taarifa yake, alisema makubaliano ni kuwa ujenzi huo utatumia mfumo wa Force Ac- count kushirikisha nguvu ya wananchi na sasa kazi ya uchimbaji msingi kwa ajili ya uzio imekamilika.  <topic>: kitaifa 